На основу члана 14. став 1. и 2. и члана 39. став 1. и 3. Закона о процени утицаја на животну средину („Службени гласник РС“, број: 94/24),  Општинска управа општине Врњачка Бања -  Одељење за урбанизам, еколошке,  имовинско-правне и стамбене послове даје следеће


                                                ОБАВЕШТЕЊЕ

Обавештавају се јавност и заинтересовани органи и организације да је носилац пројекта, ОПШТИНА ВРЊАЧКА БАЊА, ул. Крушевачка бр: 17, 36210 Врњачка Бања, поднела Општинској управи општине Врњачка Бања - Одељењу за урбанизам, еколошке,  имовинско-правне и стамбене послове Захтев за одлучивање о потреби процене утицаја на животну средину Пројекта „Реконструкција парка на потесу „Бела лађа“ – „Швајцарија“ и стаза од „Новог Меркура“ до „Термоминералног купатила“, на територији Општине Врњачка Бања, на деловима кп бр: 583/1, 2143, 696/1, 2142/6 и 2124/5 КО Врњачка Бања“, заведен под бројем 003995034 2026 08083 004 005 381 007.
Заинтересована јавност може да изврши увид у садржину захтева сваког радног дана од 11-13 часова у просторијама Општинске управе општине Врњачка Бања, канцеларији број 52, Крушевачка бр: 17а, као и на службеном сајту Општине Врњачка Бања, и доставити своје мишљење у року од 15 дана од дана објављивања овог обавештења у штампаним дневним новинама. 
Општинска управа општине Врњачка Бања - Одељење за урбанизам, еколошке,  имовинско-правне и стамбене послове ће донети одлуку у складу са чланом 14. став 4. Закона о процени утицаја на животну средину („Службени гласник РС“, број: 94/24) узимајући у обзир податке, документацију и обавештења из захтева, као и достављена мишљења заинтересованих органа, организација и јавности. 

